“หุ้นเอเชีย” เปิดบวก ตามดาวโจนส์ รับ “เฟด” เล็งชะลอขึ้นดอกเบี้ย ธ.ค.นี้
“ตลาดหุ้นเอเชีย” เปิดบวกส่วนใหญ่ตามดาวโจนส์ หลังตลาดหุ้นสหรัฐปรับตัวขึ้นติดต่อกันเป็นวันที่สอง ขานรับ “เฟด” จะชะลอขึ้นอัตราการปรับขึ้นดอกเบี้ยเดือน ธ.ค.นี้
“ตลาดหุ้นเอเชีย” เปิดบวก ตามดาวโจนส์ ขานรับ “เฟด” จะชะลอขึ้นอัตราการปรับขึ้นดอกเบี้ยเดือน ธ.ค.นี้
25 ต.ค. 2565

ผู้สื่อข่าวรายงานว่า ตลาดหุ้นเอเชียเปิดบวกเป็นส่วนใหญ่ในวันนี้ หลังตลาดหุ้นสหรัฐปรับตัวขึ้นติดต่อกันเป็นวันที่สองในวันจันทร์ (24 ต.ค.65)  ขานรับการคาดการณ์ที่ว่า ธนาคารกลางสหรัฐ (เฟด) จะชะลออัตราการปรับขึ้นดอกเบี้ยในเดือนธ.ค.
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่  27,113.20 จุด เพิ่มขึ้น 138.3 จุด หรือ +0.51%, ดัชนี HSI ตลาดหุ้นฮ่องกงเปิดวันนี้ที่ 15,242.10 จุด เพิ่มขึ้น 61.41 จุด หรือ +0.40% และดัชนี SSE Composite ตลาดหุ้นจีนเปิดวันนี้ที่ 2,969.16 ลดลง 8.40 จุด หรือ -0.28%
ขณะที่สิงคโปร์มีกำหนดเปิดเผยข้อมูลเงินเฟ้อในวันนี้ ขณะที่ HSBC เตรียมรายงานผลประกอบการ
โดยดัชนีเฉลี่ยอุตสาหกรรมดาวโจนส์ปรับตัวขึ้น 417.06 จุด หรือ 1.3% แตะที่ 31,499.62 ในวันจันทร์ ขณะที่ดัชนี S&amp;P 500 ปรับตัวขึ้น 1.2% ปิดที่ 3,797.34 และดัชนี Nasdaq Composite ปรับตัวขึ้น 0.9% ปิดที่ 10,952.61